NOK อนุมัติเพิ่มทุน 781.25 ล้านหุ้น ยันไม่ขาดนักบินแล้ว - FINNOMENA
นายสมใจนึก เองตระกูล ประธานกรรมการ บมจ.สายการบินนกแอร์ (NOK) มั่นใจว่า จะพลิกกลับมามีกำไร และสามารถจ่ายเงินปันผลให้กับผู้ถือหุ้นได้ในอีก 2 ปี จากปี 2559 ที่บริษัทขาดทุน 2,795 ล้านบาท
20 เม.ย. 2560

นายสมใจนึก เองตระกูล ประธานกรรมการ บมจ.สายการบินนกแอร์ (NOK) มั่นใจว่า จะพลิกกลับมามีกำไร และสามารถจ่ายเงินปันผลให้กับผู้ถือหุ้นได้ในอีก 2 ปี จากปี 2559 ที่บริษัทขาดทุน 2,795 ล้านบาท
เนื่องจากบริษัทไม่มีปัญหาขาดแคลนนักบินแล้ว หลังได้นักบินจากบมจ.การบินไทย (THAI) ที่เกษียณอายุ และลาออกมาทำงานที่บริษัท ทำให้คาดว่า อัตราการใช้เครื่องบินจะเพิ่มขึ้นมาอยู่ที่ระดับ 11.30 ชั่วโมงต่อลำต่อวัน จากปี 2559 อยู่ที่เพียงวันละ 8 ชั่วโมงต่อลำ
เมื่อวานนี้ที่ประชุมสามัญผู้ถือหุ้นประจำปี 2560 ได้อนุมัติให้เพิ่มทุนจำนวน 781.25 ล้านหุ้น แบ่งเป็น 625 ล้านหุ้น เสนอขายแก่ผู้ถือหุ้นเดิม อัตรา 1 หุ้นเดิมต่อ 1 หุ้นใหม่ ที่ราคา 2.40 บาท
โดยจะเปิดจองซื้อระหว่างวันที่ 16 – 22 พฤษภาคม 2560 และอีก 156 .25 ล้านหุ้น เพื่อรองรับการใช้สิทธิตามใบสำคัญแสดงสิทธิที่ออกควบคู่กับการจัดสรรหุ้นสามัญเพิ่มทุนแก่ผู้ถือหุ้นเดิม
สำหรับเงินที่ได้จากการระดมทุนครั้งนี้ จะนำไปขยายเส้นทางบิน เพื่อเพิ่มประสิทธิภาพการดำเนินงาน และทำให้บริษัทสามารถแข่งขันได้ในท่ามกลางภาวะการแข่งขันที่สูงขึ้น
ที่มา : http://www.moneychannel.co.th/news_detail/16527
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: